CELEX: 32002R2097
Language: lt
Date: 2002-11-27 00:00:00
Title: 2002 m. lapkričio 27 d. Komisijos reglamentas (EB) Nr. 2097/2002, iš dalies keičiantis Reglamentą (EB) Nr. 94/2002, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisykles

Svarbus teisinis pranešimas

|

32002R2097

Oficialusis leidinys L 323 , 28/11/2002 p. 0041 - 0045

		Komisijos reglamentas (EB) Nr. 2097/20022002 m. lapkričio 27 d.iš dalies keičiantis Reglamentą (EB) Nr. 94/2002, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisyklesEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. gruodžio 19 d. Tarybos reglamentą (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje [1], ypač į jo 12 straipsnį,kadangi:(1) Siekiant įgyvendinti priemones, minimas Reglamento (EB) Nr. 2826/2000 6 straipsnyje nurodytose programose, Komisijos reglamento (EB) Nr. 94/2002 [2] su paskutiniais pakeitimais, padarytais Reglamentu (EB) Nr. 1186/2002 [3], 5 straipsnio 1 dalyje nustatyta, kad kasmet iki birželio 15 d. Bendrijos prekybos federacijos arba tarpšakinės organizacijos atitinkamoms valstybėms narėms turi pateikti programas.(2) Siekiant panaudoti turimus finansinius išteklius, atsiradusius 2002 m. rugpjūtį pirmą kartą pritaikius paramos priemones, skirtas informavimo ir skatinimo veiksmams, šioms organizacijoms turi būti sudarytos galimybės pateikti naujas programas.(3) Todėl būtų naudinga numatyti galimybes naujas informavimo ir skatinimo veiksmų programas pateikti du kartus per metus.(4) Atsižvelgiant į patirtį, sukauptą nagrinėjant programas, pateiktas informavimo apie Bendrijos SKVN, SGN ir GTG sistemas bei ekologinę produkciją, antra vertus, atsižvelgiant į Bendrijos politikos plėtrą šiose srityse, šiems sektoriams turėtų būti pritaikytos gairės.(5) Todėl reikėtų iš dalies pakeisti Reglamentą (EB) Nr. 94/2002.(6) Šiame reglamente numatytos priemonės atitinka jungtinio žemės ūkio produktų skatinimo komitetų posėdžio metu pareikštą nuomonę,PRIĖMĖ ŠĮ REGLAMENTĄ:1 straipsnisReglamentas (EB) Nr. 94/2002 iš dalies keičiamas taip:1) 5 straipsnio 1 dalies pirmasis sakinys pakeičiamas ir suformuluojamas taip:"Siekiant įgyvendinti Reglamento (EB) Nr. 2826/2000 6 straipsnyje nurodytose programose esančias priemones, atitinkamiems sektoriams atstovaujančios Bendrijos prekybos federacijos arba tarpšakinės organizacijos, atsiliepdamos į valstybių narių skelbiamus kvietimus pateikti paraiškas, programas pateikia kiekvienais metais ne vėliau kaip iki sausio 31 d. ir liepos 31 d."2) 7 straipsnis iš dalies keičiamas taip:a) 1 dalies pirmas sakinys pakeičiamas taip:"Kiekvienais metais ne vėliau kaip kovo 15 d. ir rugsėjo 30 d. valstybės narės Komisijai išsiunčia laikinąjį programų ir siūlomų vykdomųjų institucijų sąrašą bei kiekvienos jų pasirinktos programos kopiją.";b) 3 dalies pirmoji pastraipa pakeičiama taip:"Patikrinusi programas, įtrauktas į galutinį sąrašą, minimą Reglamento (EB) Nr. 2826/2000 6 straipsnio 3 dalies trečiojoje pastraipoje, Komisija ne vėliau kaip gegužės 31 d. ir gruodžio 15 d. nusprendžia, kurias programas ji galėtų iš dalies finansuoti pagal šio reglamento III priede numatomą biudžetą."3) III priedas iš dalies keičiamas pagal šio reglamento priedą.2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2002 m. lapkričio 27 d.Komisijos varduFranz FischlerKomisijos narys[1] OL L 328, 2000 12 21, p. 2.[2] OL L 17, 2002 1 19, p. 20.[3] OL L 173, 2002 7 3, p. 4.--------------------------------------------------PRIEDASReglamento (EB) Nr. 94/2002 III priedas iš dalies keičiamas taip:1) skirsnis, pavadintas"Informacija apie Bendrijoje taikomų saugomų kilmės vietos nuorodų (SKVN), saugomų geografinių nuorodų (SGN) ir tradicinių garantuotų gaminių (GTG) ir jų logotipų sistemą", pakeičiamas ir išdėstomas taip:"1. PADĖTIES APŽVALGA1996–1998 m. Bendrijos informavimo kampanija buvo pirmasis žingsnis informuojant visuomenę apie dvi Bendrijos sistemas, skirtas saugoti žemės ūkio ir maisto produktų, turinčių ypatingų savybių, apsaugai ir jų komercinei vertei didinti, šių sistemų reikšmę ir naudą.Atsižvelgiant į trumpą šios kampanijos laikotarpį, reikėtų pagerinti minėtų nuorodų, kurios dabar apima apie 600 Bendrijos produktų, pripažinimą, tęsiant jų reikšmės ir naudos viešinimo priemones. Informacija taip pat bus teikiama apie šiuo tikslu Bendrijos sukurtus logotipus, ypač apie saugomų kilmės vietos nuorodų (SKVN), saugomų geografinių nuorodų (SGN) logotipus, sukurtus 1998 m.2. UŽDAVINIAI- Teikti išsamią informaciją apie kokybės sistemą ir jos poveikį saugant įregistruotus produktus ir didinant jų komercinę vertę,- rengiant bendras kampanijas įvairiems produktams iš vienos valstybės narės arba kelių valstybių narių, pademonstruoti žemės ūkio produktų ir maisto produktų kokybės sistemų esmę ir europinį pobūdį,- skatinti Bendrijos kokybės sistemoje nedalyvaujančius gamintojus (perdirbėjus) taikyti šią sistemą laikantis įvairiems įregistruotiems produktams nustatytų specifikacijų,- skatinti paklausą šiems produktams informuojant vartotojus ir platintojus apie kokybės sistemų ir jų logotipų buvimą, svarbą ir naudą, nuorodų paskyrimo sąlygas, atitinkamus tikrinimus ir kontrolę bei atsekamumo sistemą.3. TIKSLINĖS GRUPĖS- Gamintojai ir perdirbėjai bei jų asociacijos,- platintojai (prekybos centrai, didmenininkai, mažmeninės prekybos rinkos, restoranai) ir jų asociacijos,- vartotojai ir jų asociacijos,- nuomonės skleidėjai.4. PAGRINDINĖ INFORMACIJA- Produktui arba produktams būdingos ypatingos savybės, susijusios su jo arba jų geografine kilme (SKVN/SGN), visų pirma susijusios su savybėmis, patvirtinančiomis sąsają tarp jų geografinės aplinkos (geografinės kilmės) ir jų reputacijos (pagarsėjimo). Pirmenybė bus skiriama kampanijoms, skirtoms įvairiems produktams iš vienos arba iš kelių valstybių narių,- produktui arba produktams būdingos ypatingos savybės, susijusios su konkrečiu tradiciniu gamybos būdu, neatsižvelgiant į tai, kur jie pagaminti (GTG),- kokybės aspektai (sauga, maistinė vertė ir skonis, atsekamumas),- atitinkamų produktų rūšių įvairovė, riebumas (sultingumas) ir skonis,- kai kurių SKVN, SGN arba GTG produktų kaip sėkmingo, ypatingomis savybėmis pasižyminčių maisto produktų, prekybos skatinimo pavyzdžių pateikimas,- sistemos tikslai: įregistruotų produktų apsauga ir jų komercinės vertės didinimas, visų pirma kovojant su saugomų kilmės nuorodų uzurpavimu ir falsifikavimu.5. PAGRINDINIAI KANALAI- Elektroniniai kanalai (internetas),- ryšiai su visuomenės informavimo priemonėmis (specialūs leidiniai, leidiniai moterims ir kulinariniai leidiniai),- ryšiai su vartotojų asociacijomis,- informavimas prekybos vietose,- garso ir vaizdo priemonės,- rašytinė medžiaga (informaciniai lapeliai, brošiūros ir kt.),- dalyvavimas prekybos mugėse ir parodose,- visuomenės informavimas specialioje spaudoje,- jei programas pateikia viena arba kelios valstybės narės, Bendrijos SKVN/SGN/GTG sistemoms skirti informavimo ir mokymo veiksmai.6. PROGRAMOS TRUKMĖNuo 24 iki 36 mėnesių, nustatant tikslus kiekvienam etapui.7. NUMATOMAS BIUDŽETAS4 milijonai eurų.";2) skirsnis, pavadintas"Ekologiškų produktų gamyba", pakeičiamas taip:"1. PADĖTIES APŽVALGAEkologiškų produktų vartojimas ypač populiarus tarp miesto gyventojų, tačiau šių produktų rinkos dalis išlieka gana nedidelė.Vartotojų ir kitų suinteresuotų šalių informuotumas apie ekologinio ūkininkavimo metodo ypatybes tebėra nepakankamas.2. UŽDAVINIAI- Skatinti vartoti ekologiškus žemės ūkio produktus,- populiarinti ekologinę žemdirbystę ir jos produktus tarp vartotojų, ūkininkų, perdirbėjų ir platintojų,- informuoti visuomenę apie Bendrijos ekologiškų produktų gamybos taisykles, atliekamus patikrinimus ir Bendrijos logotipą.3. TIKSLINĖS GRUPĖS- Visi vartotojai ir specifinės tikslinės vartotojų grupės,- ūkininkai, perdirbėjai ir platintojai (prekybos centrai, didmenininkai, maisto ir gėrimų tiekėjai ir valgyklos, pardavimo vietos),- nuomonės skleidėjai.4. PAGRINDINĖ INFORMACIJA- Ekologiški produktai yra natūralūs, atitinka šiuolaikinį kasdienio gyvenimo būdą ir malonūs vartoti. Jų auginimo būdai nekenkia aplinkai ir gyvūnų gerovei. Produktai atitinka griežtas gamybos ir atsekamumo taisykles. Jų atitiktį šioms taisyklėms visoje maisto gamybos grandinėje tikrina nepriklausomi organai ir valdžios institucijos,- informacija apie Bendrijos logotipą (kuri gali būti pateikta kartu su informacija apie valstybėse narėse naudojamus kolektyvinius logotipus, jeigu sąlygos, pagal kurias yra nustatytos minėtų logotipų specifikacijos, yra griežtesnės negu Bendrijos logotipui nustatytos sąlygos).(Informacija turi būti gerai apgalvota ir teigiamo pobūdžio; vartotojams skirta informacija pateikiama atsižvelgiant į įvairių tikslinių grupių konkrečius vartojimo modelius.Žodžio "ekologiškas" ir jo atitikmens kitomis kalbomis vartojimas maisto produktams apibūdinti yra saugomas įstatymų. Bendrijos logotipas yra ekologiškų produktų simbolis, žinomas visoje Europos Sąjungoje ir nurodantis, kad produktai atitinka griežtus ES gamybos kriterijus bei yra kruopščiai patikrinti.)5. PAGRINDINIAI KANALAI- Elektroniniai kanalai (pvz., internetas) ir vaizdo bei garso medžiaga,- telefono informacijos linija,- ryšiai su visuomenės informavimo priemonėmis (pvz., specialiaisiais žurnalistais, leidiniais moterims, maisto pramonei skirtais leidiniais, radijo ir televizijos laidos apie ekologiškus maisto produktus arba kulinariją),- ryšiai su gydytojais, mitybos specialistais, mokytojais ir kitomis specifinėmis grupėmis,- informacija ir demonstravimas prekybos vietose,- rašytinė medžiaga (brošiūros, žurnalai ir pan.),- visuomenės informavimas bendrojoje ir specialioje spaudoje.6. PROGRAMOS TRUKMĖNuo 12 iki 36 mėnesių, pirmenybę teikiant daugiametėms programoms, turinčioms kiekvienam etapui nustatytus tikslus.7. NUMATOMAS BIUDŽETAS6 milijonai eurų."--------------------------------------------------